Residents del tallerBDN de juny de 2012 fins gener de 2013
D-EFECTOS està integrat per Anna Tugues i Sol Astromujoff. La seva feina està especialitzada en el maquillatge de caracterització, la construcció de màscares, atrezzo i ficticis per arts escèniques en general. Actualment estan realitzant el projecte d’un curtmetratge, on se’ls ha demanat la caracterització de tots els personatges. Treballen a partir de la pròpia fisonomia de l’actor: realitzen una rèplica dels seus bustos que els serviran de base per modelar les pròtesis a mida. Per als motllos utilitzen escaiola i, en alguns casos, silicona i fibra de vidre amb resina acrílica. Modelen amb plastilina i fang i les pròtesis són de silicona. Per les rèpliques fan servir espuma de poliuretà i silicona i per pintar les pròtesis ho fan amb aerògraf.
Ha estudiat Teatre, Escenografia i Dibuix a Buenos Aires. És graduada en Pintura per l’Escola Massana de Barcelona especialitzant-se en tècniques d’esmalt, gravat i tècniques pictòriques. Ha realitzat estudis de caracterització, maquillatge i pròtesis per a cinema, teatre i TV, que li permet el domini de tècniques de motlles per a la creació de ficticis, màscares, modelats i caracteritzacions diverses. Ha treballat amb Banzai Production per a produccions de publicitat i cinema; ha realitzat maquetes i ficticis per al vídeoclip ’Fish Tank’; ha elaborat pàtines en l’equip de vestuari per a la pel•lícula ’Bruc. El desafío’ i ha format part de l’equip d’art del programa ’Los Algos’ de Gestmusic Endemol, entre altres. L’any 2012 crea el grup D-EFECTOS.
La seva atracció pel cinema i l’art la varen portar a formar-se en maquillatge i caracterització. Paral•lelament, i de forma autodidacta, es va introduir en altres tècniques pictòriques. Buscant sempre noves tècniques, materials i abordatges, va realitzar cursos avançats d’efectes especials, creació de Animatronic i tatuatges corporals. La seva experiència en aquest àmbit li ha permés treballar amb èxit en diferents iniciatives de TV, cinema, vídeo i espectacles en general. Ha treballat en maquillatge i caracteritzacions en els programes ‘Dale al REC’ i ‘Comecocos’ de Cuatro; ha estat assistent de maquillatge de la sèrie ‘Sagrada Familia’ de TV3; ha estat maquilladora a Bastian Films en el curtmetratge ‘La historia de siempre’ de José Luis Montesinos; ha estat la realitzadora de la caracterització i efectes especials del curtmetratge ‘Aprop’ d’Aitor Echevarria, entre altres.